Auditory system

Ing auditory system ing sensory system para king pamakiramdam.   

Manibat king kilwal papunta king forebrain, manatili ya at miyayalilan king 
dakal a paralan ing impormasyon tungkul king katni (sound).  Makatadwa ya 
manaliwa dadalanan, manibat king angan papunta king likidu (tela-danum), at 
manibat likidu papunta king action potential.

Kilwal balugbug

Detang pakatuklip a cartilage a yang balu rang balugbug deng keraklan a tau 
awsan dong pinna.  Mamaliwa la reng alun ning katni o sound waves kabud 
tumud la king pinna (o sanumang turan da), at deting pamanaliwang deti ing babye 
karagdagang impormasyun nung nu la ibat detang katni. 

Kaybat, lungub la king tubo ning balugbug (ear canal) metung a simpling tubung 
magpasikan kareng katning atyu king pilatan ning atlu ampong labing adwang 
kHz).

Kapitna ning balugbug

Kayabe la king kapitna ning balugbug (middle ear) deng salamin ning balugbug 
(eardrum) ampo reng ossicle (atlung mangalating butul king kapitna ning 
balugbug – hammer, anvil, ampong stirrup).  Kikimut la reng ossicle a reti 
anting balwat (lever) ampong teletype, at alilan do retang mas mababa prisyun 
(pressure) a kalugkug (vibration) king salamin ba lang maging mas matas prisyun 
ketang metung a mas malating membranong awsan dang oval window – kaylangan 
ing mas matas a prisyun uling likidu at e angin ing atyu king kakilubkiluban 
ning balugbug, kaybat ning oval window.  (e para-pareu ing pamagpasikan ning 
katni; metung pa, ating [[auditory reflex bang milisya king pangasira ing 
kakilubkiluban ning balugbug.)

Kakilubkiluban ning balugbug

King kakilubkiluban ning balugbug la miyayalilan action potential deng 
sound wave.

Utak

Ngening miyalilan ne panga anyu (re-encoded) ing impormasyun a atyu king katni 
(sound information), dumalan ya king nervios ning pakiramdam, 
papunta karing thalamus ampong brainstem (alimbawa, ing [[cochlear 
nucleus]] ampong inferior colliculus}, at mapo-process ya king balang 
dadalanan na.  Ketang utak ning tau, atyu king temporal lobe ing 
primary auditory cortex.